b'\n_START_ARTICLE_\nSherbro River\n_START_PARAGRAPH_\nSherbro River er et estuar i Sierra Leone, avgrenset i \xc3\xb8st og nord av fastlandet, og i s\xc3\xb8r av Sherbro\xc3\xb8ya._NEWLINE_Flere elvesystemer flyter ut i Sherbro River, blant annet Kittam-Sewa-Waanje i \xc3\xb8st og Jong i nord. Sherbro River er egentlig et sund eller strede som er \xc3\xa5pent mot Sherbrostredet i \xc3\xb8st, og som strekker seg 48 kilometer nord- og vestover. Ved inngangen i vest er Sherbro River ca. 32 kilometer bredt mellom Shenge Point i nord og Cape Saint Ann p\xc3\xa5 Sherbro\xc3\xb8ya i s\xc3\xb8r._NEWLINE_Sherbro River har sterke tidevannsstr\xc3\xb8mmer, med en hastighet p\xc3\xa5 opptil 4 knop ved halv vannstand i t\xc3\xb8rketiden. I regntiden er det risikabelt for kanofiskere \xc3\xa5 krysse kanalen.'